**Ārvalstīs iegūtas profesionālās kvalifikācijas atzīšana Latvijā un**

**Latvijas Republikas iedzīvotāju profesionālās kvalifikācijas atzīšana ārvalstīs**

**reglamentētajā profesijā - sugu un biotopu aizsardzības jomas eksperts**

1. [Kādos gadījumos ir nepieciešama ārvalstīs iegūtas profesionālās kvalifikācijas atzīšana?](#kvalifikacijas_atzisana)
2. [Kas ir reglamentēta profesija?](#reglamenteta_profesija)
3. [Kādi normatīvie akti reglamentē ārvalstīs iegūtas profesionālās kvalifikācijas atzīšanu un īslaicīgu pakalpojumu sniegšanu sugu un biotopu aizsardzības jomas eksperta profesijā?](#normativie_akti)
4. [Kādas prasības ir izvirzītas pretendentiem, kas vēlas strādāt sugu un biotopu aizsardzības jomas eksperta profesijā Latvijā?](#prasibas)
5. [Kāda ir vispārīgā procedūra ārvalstīs iegūtas profesionālās kvalifikācijas atzīšanai pastāvīgai profesionālai darbībai?](#procedura)
6. [Kāda ir procedūra ārvalstīs iegūtas profesionālās kvalifikācijas atzīšanai pastāvīgai profesionālai darbībai sugu un biotopu aizsardzības jomas eksperta profesijā Latvijas Republikā?](#procedura_atzisanai)
7. [Kāda ir vispārīgā procedūra īslaicīgo pakalpojumu sniedzējiem?](#procedura_islaicigiem)
8. [Īslaicīgu profesionālo pakalpojumu sniegšana sugu un biotopu aizsardzības jomas eksperta profesijā Latvijā](#islaicigi_pakalpojumi)
9. [Latvijas Republikas iedzīvotājiem nepieciešamie dokumenti viņu profesionālās kvalifikācijas atzīšanai ārvalstīs sugu un biotopu aizsardzības jomas eksperta profesijā](#doc_atzisanai)
10. [Kur var iegūt papildu informāciju?](#papildinfo)

***1. Kādos gadījumos ir nepieciešama ārvalstīs iegūtas profesionālās kvalifikācijas atzīšana?***

Jūs esat ieguvis izglītību un tiesības pilntiesīgi un patstāvīgi strādāt mītnes valstī tādā profesijā, kas Latvijā ir reglamentēta, un Jūs vēlaties strādāt šajā profesijā Latvijā.

***2. Kas ir reglamentēta profesija?***

Reglamentēta profesija ir profesija, kurai [likumā “Par reglamentētām profesijām un profesionālās kvalifikācijas atzīšanu”](https://likumi.lv/ta/id/26021-par-reglamentetajam-profesijam-un-profesionalas-kvalifikacijas-atzisanu/redakcijas-datums/2008/01/12) ir noteiktas prasības izglītībai un profesionālai kvalifikācijai.

Latvijā reglamentēto profesiju saraksts ir pieejams arī Akadēmiskās informācijas centra [reglamentēto profesiju datu bāzē](http://www.aic.lv/regdip/).

Latvijā nav reglamentētas izglītības un apmācības, kā arī apmācības ar īpašu struktūru, kā minēts [Eiropas Parlamenta un Padomes Direktīvas 2005/36/EK (2005. gada 7. septembris) par profesionālo kvalifikāciju](https://eur-lex.europa.eu/legal-content/LV/TXT/?uri=CELEX%3A32005L0036) (turpmāk – Direktīva 2005/36/EK) atzīšanu 11. panta c) punkta ii) apakšpunktā.

***3. Kādi normatīvie akti reglamentē ārvalstīs iegūtas profesionālās kvalifikācijas atzīšanu un īslaicīgu pakalpojumu sniegšanu sugu un biotopu aizsardzības jomas eksperta profesijā?***

* [Likums “Par reglamentētajām profesijām un profesionālās kvalifikācijas atzīšanu”](https://likumi.lv/ta/id/26021-par-reglamentetajam-profesijam-un-profesionalas-kvalifikacijas-atzisanu/redakcijas-datums/2008/01/12%22%20%5Ct%20%22_blank) (turpmāk – [Likums](https://likumi.lv/doc.php?id=26021)). Likumā ir ietvertas tiesību normas, kas izriet no [Direktīvas 2005/36/EK](https://eur-lex.europa.eu/legal-content/LV/TXT/?uri=CELEX%3A32005L0036).
* [Ministru kabineta 2019. gada 5. marta noteikumi Nr. 103 “Kārtība, kādā sedz ar personas profesionālās kvalifikācijas atzīšanu saistītos izdevumus”](https://likumi.lv/ta/id/305399-kartiba-kada-sedz-ar-personas-profesionalas-kvalifikacijas-atzisanu-saistitos-izdevumus) (turpmāk – [Noteikumi Nr. 103](https://likumi.lv/ta/id/305399-kartiba-kada-sedz-ar-personas-profesionalas-kvalifikacijas-atzisanu-saistitos-izdevumus)).
* [Ministru kabineta 2017. gada 19. septembra noteikumi Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās”](https://likumi.lv/ta/id/293663-noteikumi-par-informacijas-institucijam-un-institucijam-kas-izsniedz-arvalstis-iegutas-profesionalas-kvalifikacijas-atzisanas) (turpmāk – [Noteikumi Nr. 566](https://likumi.lv/ta/id/293663-noteikumi-par-informacijas-institucijam-un-institucijam-kas-izsniedz-arvalstis-iegutas-profesionalas-kvalifikacijas-atzisanas)).
* [Ministru kabineta 2021. gada 21.janvārī noteikumi Nr. 47 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”](https://likumi.lv/ta/id/289727-islaicigu-profesionalo-pakalpojumu-sniegsanas-kartiba-latvijas-republika-reglamenteta-profesija) (turpmāk – [Noteikumi Nr. 47](https://likumi.lv/ta/id/289727-islaicigu-profesionalo-pakalpojumu-sniegsanas-kartiba-latvijas-republika-reglamenteta-profesija)).
* [Ministru kabineta 2016. gada 20. decembra noteikumu Nr. 827 "Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā"](https://likumi.lv/ta/id/287586-kartiba-kada-atzist-profesionalo-kvalifikaciju-pastavigai-profesionalajai-darbibai-latvijas-republika) (turpmāk – [Noteikumi Nr. 827](https://likumi.lv/ta/id/287586-kartiba-kada-atzist-profesionalo-kvalifikaciju-pastavigai-profesionalajai-darbibai-latvijas-republika)).
* [Ministru kabineta 2012. gada 31. janvāra noteikumi Nr. 71 “Noteikumi par papildu prasībām ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās”](https://likumi.lv/ta/id/288584-noteikumi-par-papildu-prasibam-arvalstis-iegutas-profesionalas-kvalifikacijas-atzisanai-latvijas-republika-reglamentetas-profes) (turpmāk – [Noteikumi Nr. 71](https://likumi.lv/ta/id/288584-noteikumi-par-papildu-prasibam-arvalstis-iegutas-profesionalas-kvalifikacijas-atzisanai-latvijas-republika-reglamentetas-profes)).
* [Ministru kabineta 2010. gada 16. marta noteikumi Nr. 267 “Sugu un biotopu aizsardzības jomas ekspertu sertificēšanas un darbības uzraudzības kārtība”](https://likumi.lv/ta/id/207284-sugu-un-biotopu-aizsardzibas-jomas-ekspertu-sertificesanas-un-darbibas-uzraudzibas-kartiba) (turpmāk – [Noteikumi Nr. 267](https://likumi.lv/ta/id/301572-noteikumi-par-pedagogiem-nepieciesamo-izglitibu-un-profesionalo-kvalifikaciju-un-pedagogu-profesionalas-kompetences-pilnveides)).

Dokumentiem ir nepieciešams tulkojums latviešu valodā (notāra apstiprinājums tulka parakstam nav nepieciešams).

Dokumentiem, kas izdoti ārpus Eiropas Savienības (turpmāk – ES) (izņemot, Baltkrievija, Kirgīzija, Krievija, Moldova, Ukraina, Uzbekistāna), [jābūt legalizētiem Latvijas Republikā](https://www.mfa.gov.lv/konsulara-informacija/dokumentu-apliecinasana-ar-apostille-un-legalizacija/arvalstis-izsniegtu-dokumentu-izmantosana-latvija).

***4. Kādas prasības ir izvirzītas pretendentiem, kas vēlas strādāt sugu un biotopu aizsardzības jomas eksperta profesijā Latvijā?***

[Noteikumu Nr. 267](https://likumi.lv/ta/id/207284-sugu-un-biotopu-aizsardzibas-jomas-ekspertu-sertificesanas-un-darbibas-uzraudzibas-kartiba%22%20%5Ct%20%22_blank) 2. un 3. punktā noteiktās prasības.

***5. Kāda ir vispārīgā procedūra ārvalstīs iegūtas profesionālās kvalifikācijas atzīšanai pastāvīgai profesionālai darbībai?***

1. [Informācijas institūcija](https://likumi.lv/ta/id/287586-kartiba-kada-atzist-profesionalo-kvalifikaciju-pastavigai-profesionalajai-darbibai-latvijas-republika%22%20%5Ct%20%22_blank) pieņem dokumentus un izvērtē tos. Ja nepieciešams, pieprasa papildu dokumentus. Informācijas institūcija ir Akadēmiskās informācijas centrs.
2. Informācijas institūcija sagatavo izziņu par iegūtu izglītību un nosūta to institūcijai, kas izsniedz profesionālās kvalifikācijas apliecību.
3. [Institūcija, kas izsniedz profesionālās kvalifikācijas atzīšanas apliecību](https://likumi.lv/ta/id/287586-kartiba-kada-atzist-profesionalo-kvalifikaciju-pastavigai-profesionalajai-darbibai-latvijas-republika), salīdzina ārvalstīs iegūtās profesionālās kvalifikācijas saturisko atbilstību Latvijā noteiktajām prasībām konkrētai profesijai, un pieņem atbilstoši lēmumu par profesionālās kvalifikācijas atzīšanu, daļēju atzīšanu ar papildu prasībām, neatzīšanu vai profesijas daļas atzīšanu.
4. Lēmums jāpieņem 3 mēnešu laikā (par ES ārstiem, veterinārārstiem, farmaceitiem, medmāsām, vecmātēm, zobārstiem, arhitektiem), 4 mēnešu laikā par citām ES iegūtām profesionālajām kvalifikācijām, 6-12 mēnešu laikā par ārpus ES iegūtām profesionālajām kvalifikācijām no visu dokumentu iesniegšanas dienas informācijas institūcijā.
5. Lēmumu var pārsūdzēt Administratīvā procesa likuma noteiktajā kārtībā.

***6. Kāda ir procedūra ārvalstīs iegūtas profesionālās kvalifikācijas atzīšanai pastāvīgai profesionālai darbībai sugu un biotopu aizsardzības jomas eksperta profesijā Latvijas Republikā?***

1. **solis / Pakalpojuma pieprasīšana**

Iesniedz iesniegumu ([iesnieguma veidlapa](https://www.daba.gov.lv/upload/File/DOC/VEI_eksp_prof_kvalifikacijas_atzisana.DOCX)) Informācijas institūcijā - Akadēmiskās informācijas centrā ([Noteikumu Nr. 827 1. Pielikums](https://likumi.lv/ta/id/287586-kartiba-kada-atzist-profesionalo-kvalifikaciju-pastavigai-profesionalajai-darbibai-latvijas-republika)).

Iesniegumam pievieno:

* + personu apliecinoša dokumenta kopiju;
	+ izglītību un profesionālo kvalifikāciju apliecinošus dokumentus (diplomi un to pielikumi (sekmju izraksti), ar tulkojumu latviešu valodā);
	+ dokumentus no izcelsmes valsts par tiesībām strādāt profesijā konkrētajā valstī (sertifikāti, licences, reģistrācija, utml., ja ir);
	+ izziņu par darba pieredzi ārvalstīs (ja ir);
	+ apliecinājumu par [Noteikumu Nr. 103 3.1. apakšpunktā](https://likumi.lv/ta/id/305399-kartiba-kada-sedz-ar-personas-profesionalas-kvalifikacijas-atzisanu-saistitos-izdevumus#p3) minētā maksājuma veikšanu informācijas institūcijas - [Akadēmiskās informācijas centra norādītajā bankas kontā](http://www.aic.lv/portal/kontakti/aic-kontakti).

Samaksa par profesionālās kvalifikācijas atzīšanu ir **240 *euro*** ([Noteikumu Nr. 103 3.1. apakšpunkts](https://likumi.lv/ta/id/305399-kartiba-kada-sedz-ar-personas-profesionalas-kvalifikacijas-atzisanu-saistitos-izdevumus#p3)).

Iesniegumu var iesniegt:

* personīgi (adrese: Dzirnavu iela 16, 3. stāvs, Rīga; e-pasts: prof@aic.lv; tālr. 67225155);
* pa pastu (adrese: Vaļņu iela 2, Rīga LV-1050);
* elektroniski, ar drošu elektronisko parakstu (eParakstu) parakstītus dokumentus (adrese: aic@aic.lv).
1. **solis / Pakalpojuma saņemšana**

Institūcija, kas izsniedz profesionālās kvalifikācijas atzīšanas apliecību – Dabas aizsardzības pārvalde, saņemot pretendenta iesniegumu profesionālās kvalifikācijas atzīšanai un Akadēmiskās informācijas centra izziņu par pretendenta iegūto izglītības līmeni, salīdzina ārvalstīs iegūtās profesionālās kvalifikācijas saturisko atbilstību Latvijā noteiktajām prasībām sugu un biotopu aizsardzības jomas eksperta profesijā, kas noteiktas [Noteikumos Nr. 267](https://likumi.lv/ta/id/207284-sugu-un-biotopu-aizsardzibas-jomas-ekspertu-sertificesanas-un-darbibas-uzraudzibas-kartiba).

Dabas aizsardzības pārvalde atbilstoši [Likuma](https://likumi.lv/ta/id/26021-par-reglamentetajam-profesijam-un-profesionalas-kvalifikacijas-atzisanu/redakcijas-datums/2008/01/12) 43. pantam pieņem lēmumu 4 mēnešu laikā par ES iegūto profesionālo kvalifikāciju, 6-12 mēnešu laikā par ārpus ES iegūto profesionālo kvalifikāciju, no visu dokumentu iesniegšanas dienas Akadēmiskās informācijas centrā.

Ja pretendenta iegūtā izglītība atbilst Latvijā izvirzītajām prasībām darbam sugu un biotopu aizsardzības jomas eksperta profesijā, Pārvalde izdod lēmumu par to, ka profesionālā kvalifikācija ir atzīta un pretendents saņem profesionālās kvalifikācijas atzīšanas apliecību.

Ja pretendenta iegūtā izglītība tikai daļēji atbilst Latvijā izvirzītajām prasībām darbam sugu un biotopu aizsardzības jomas eksperta profesijā un šī neatbilstība ir būtiska, Pārvalde izdod lēmumu par to, ka pretendentam ir jākārto kvalifikācijas pārbaudījums vai jāiziet adaptācijas periods.

Ja pretendenta iegūtā izglītība neatbilst Latvijā izvirzītajām prasībām darbam sugu un biotopu aizsardzības jomas eksperta profesijā, Pārvalde sniedz informāciju un konsultē pretendentu par iespējām iegūt Latvijā tādu izglītību, kas dos tiesības strādāt par sugu un biotopu aizsardzības jomas ekspertu.

Dabas aizsardzības pārvaldes pieņemto lēmumu pretendents var apstrīdēt Vides pārraudzības valsts birojā mēneša laikā no lēmuma spēkā stāšanās dienas. Ārvalstu uzņēmējiem papildus lēmumu apstrīdēšanai ir iespēja izmantot arī alternatīvu strīdus risināšanas mehānismu (SOLVIT): https://www.latvija.lv/lv/DzivesSituacijas/prasibas-pakalpojumiem/SOLVIT.

***7. Kāda ir vispārīgā procedūra īslaicīgo pakalpojumu sniedzējiem?***

Ja ES pilsonis, kurš veic pastāvīgu profesionālo darbību savā valstī, vēlas sniegt īslaicīgus pakalpojumus (ierobežota ilguma, biežuma un apjoma ziņā) Latvijā reglamentētā profesijā, tad iepriekš aprakstītā profesionālās kvalifikācijas atzīšanas procedūra nav jāveic, bet ir jāiesniedz deklarācija institūcijai, kas izsniedz profesionālās kvalifikācijas atzīšanas apliecību.

Deklarācijas saturu nosaka [Noteikumi Nr. 47](https://likumi.lv/ta/id/289727-islaicigu-profesionalo-pakalpojumu-sniegsanas-kartiba-latvijas-republika-reglamenteta-profesija).  Šie noteikumi nosaka arī Latvijas Republikā reglamentētās profesijas, specialitātes un apakšspecialitātes, kurās īslaicīgu profesionālo pakalpojumu sniedzējam var veikt kvalifikācijas pārbaudi pirms pirmo reizi sāk sniegt pakalpojumus.

Profesiju saraksts ir pieejams arī [reglamentēto profesiju datu bāzē](http://www.aic.lv/regdip/).

***8. Īslaicīgu profesionālo pakalpojumu sniegšana sugu un biotopu aizsardzības jomas eksperta profesijā Latvijā***

Personas, kurām ir tiesības veikt profesionālo darbību sugu un biotopu aizsardzības jomas eksperta profesijā ES vai EEZ valstīs, kā arī Šveicē, par sugu un biotopu aizsardzības jomas ekspertu var strādāt īslaicīgi, neveicot profesionālās kvalifikācijas atzīšanu.

Šādā gadījumā atbilstoši [Noteikumu Nr. 47](https://likumi.lv/ta/id/289727-islaicigu-profesionalo-pakalpojumu-sniegsanas-kartiba-latvijas-republika-reglamenteta-profesija) prasībām persona Dabas aizsardzības pārvaldē iesniedz deklarāciju ([deklarācijas veidlapa](https://likumi.lv/ta/id/289727-islaicigu-profesionalo-pakalpojumu-sniegsanas-kartiba-latvijas-republika-reglamenteta-profesija#piel2)) ([Noteikumu Nr. 47 2. pielikums](https://likumi.lv/ta/id/289727-islaicigu-profesionalo-pakalpojumu-sniegsanas-kartiba-latvijas-republika-reglamenteta-profesija)).

Deklarācijai pievieno:

* + personu apliecinoša dokumenta kopiju;
	+ pretendenta valstspiederību apliecinoša dokumenta kopiju, pievienojot dokumenta tulkojumu valsts valodā;
	+ dokumentus, kas apliecina deklarācijā norādītajai profesijai atbilstošu izglītību un profesionālo kvalifikāciju (oriģinālus vai apliecinātas kopijas), vai notariāli apliecinātu attiecīgo dokumentu atvasinājumus (norakstus, izrakstus vai kopijas), pievienojot dokumenta tulkojumu valsts valodā;
	+ mītnes valsts kompetento institūciju dokumentus (oriģināli) vai notariāli apliecinātus attiecīgo dokumentu atvasinājumus (norakstus, izrakstus vai kopijas), kas apliecina pretendenta tiesības veikt profesionālo darbību attiecīgajā profesijā vai daļā no reglamentētās profesijas profesionālajām darbībām, ja pretendents vēlas sniegt šādus īslaicīgus pakalpojumus, pievienojot dokumentu tulkojumu valsts valodā;
	+ mītnes valsts kompetento institūciju izdotu dokumentu, kas apliecina, ka personai nav liegtas vai ierobežotas tiesības veikt profesionālo darbību profesijā, kurā tiks sniegti īslaicīgi pakalpojumi, pievienojot dokumenta tulkojumu valsts valodā;
	+ pretendenta mītnes valsts kompetentās iestādes izdotu dokumentu, kas apliecina pretendenta profesionālās darbības ilgumu un veidu reglamentētajā profesijā, kurā tiks sniegti īslaicīgi pakalpojumi, pievienojot dokumenta tulkojumu valsts valodā.

Deklarāciju var iesniegt:

* personīgi (adrese: Baznīcas iela 7, Sigulda; e-pasts: pasts@daba.gov.lv; tālr. 67509545);
* pa pastu (adrese: Baznīcas iela 7, Sigulda, Siguldas novads, LV-2150);
* elektroniski, ar drošu elektronisko parakstu (eParakstu) parakstītus dokumentus (adrese: pasts@daba.gov.lv).

***9. Latvijas Republikas iedzīvotājiem nepieciešamie dokumenti viņu profesionālās kvalifikācijas atzīšanai ārvalstīs sugu un biotopu aizsardzības jomas eksperta profesijā***

Latvijas iedzīvotājiem, kuriem ir tiesības strādāt sugu un biotopu aizsardzības jomas eksperta profesijā (sertificēti eksperti) un kuri vēlas strādāt sugu un biotopu aizsardzības jomas eksperta profesijā ārvalstīs, var būt nepieciešama profesionālās kvalifikācijas atzīšana ārvalstī, kurā persona vēlas strādāt.

Normatīvie akti, kas reglamentē Latvijas Republikas iedzīvotāju profesionālās kvalifikācijas atzīšanu ārvalstīs:

* [likums “Par reglamentētajām profesijām un profesionālās kvalifikācijas atzīšanu”](https://likumi.lv/ta/id/26021-par-reglamentetajam-profesijam-un-profesionalas-kvalifikacijas-atzisanu/redakcijas-datums/2008/01/12). Likumā ir ietvertas tiesību normas, kas izriet no [Direktīvas 2005/36/EK](https://eur-lex.europa.eu/legal-content/LV/TXT/?uri=CELEX%3A32005L0036);
* [Ministru kabineta 2006. gada 14. februāra noteikumi Nr. 128 “Noteikumi par institūcijām, kas izsniedz Latvijas Republikas iedzīvotājiem nepieciešamos dokumentus viņu profesionālās kvalifikācijas atzīšanai ārvalstīs, un šo dokumentu izsniegšanas kārtību”](https://likumi.lv/ta/id/128385-noteikumi-par-institucijam-kas-izsniedz-latvijas-republikas-iedzivotajiem-nepieciesamos-dokumentus-vinu-profesionalas-kvalifika) (turpmāk – Noteikumi Nr. 128).

Dabas aizsardzības pārvalde saskaņā ar [Noteikumiem Nr. 128](https://likumi.lv/ta/id/128385-noteikumi-par-institucijam-kas-izsniedz-latvijas-republikas-iedzivotajiem-nepieciesamos-dokumentus-vinu-profesionalas-kvalifika) Latvijas Republikas iedzīvotājiem izsniedz izziņu viņu profesionālās kvalifikācijas atzīšanai ārvalstīs sugu un biotopu aizsardzības jomas eksperta profesijā, kas apliecina:

1. personas tiesības darboties Latvijas Republikā reglamentētā sugu un biotopu aizsardzības jomas eksperta profesijā, pamatojoties uz atbilstošu profesionālo kvalifikāciju;
2. personas profesionālo pieredzi Latvijas Republikā sugu un biotopu aizsardzības jomas eksperta profesijā;
3. ka personai nav atņemtas vai ierobežotas tiesības darboties Latvijas Republikā reglamentētā profesijā profesionālu pārkāpumu vai noziedzīgu nodarījumu dēļ.

Izziņas sagatavošana ir maksas pakalpojums. Maksas apmērs ir atkarīgs no iekļautās informācijas satura (kopējā maksa ir summa par visām atsevišķajām informācijas sadaļām) ([Noteikumu Nr. 128](https://likumi.lv/ta/id/128385-noteikumi-par-institucijam-kas-izsniedz-latvijas-republikas-iedzivotajiem-nepieciesamos-dokumentus-vinu-profesionalas-kvalifika) 13. punkts):

* **15,46 *euro***, ja personas profesionālās kvalifikācijas atzīšanai ārvalstīs nepieciešamajā dokumentā ir jāiekļauj informācija par personas tiesībām darboties Latvijas Republikā reglamentētā profesijā, pamatojoties uz atbilstošu profesionālo kvalifikāciju;
* **37,59 *euro***, ja dokumentā, kas nepieciešams personas profesionālās kvalifikācijas atzīšanai ārvalstīs, ir jāiekļauj informācija par personas profesionālo pieredzi Latvijas Republikā reglamentētā profesijā;
* **30,21 *euro***, ja dokumentā, kas nepieciešams personas profesionālās kvalifikācijas atzīšanai ārvalstīs, ir jāiekļauj informācija par to, ka personai nav atņemtas vai ierobežotas tiesības darboties Latvijas Republikā reglamentētā profesijā profesionālu pārkāpumu vai noziedzīgu nodarījumu dēļ.

Bankas konts:

Dabas aizsardzības pārvalde

Reģ. Nr. 90009099027

TRELLV22, Valsts kase

Konts: LV75TREL2210650029000

Lai saņemtu profesionālās kvalifikācijas atzīšanai ārvalstīs nepieciešamo izziņu, persona iesniedz Dabas aizsardzības pārvaldē rakstisku iesniegumu (pieprasījumu) un dokumentu, kas apliecina [Noteikumu Nr. 128](https://likumi.lv/ta/id/128385-noteikumi-par-institucijam-kas-izsniedz-latvijas-republikas-iedzivotajiem-nepieciesamos-dokumentus-vinu-profesionalas-kvalifika) 13. punktā minētās samaksas veikšanu.

Iesniegumā (pieprasījumā) norāda:

* personas vārdu un uzvārdu, dzīvesvietas vai uzturēšanās vietas adresi;
* profesiju, kurā personai ir tiesības darboties Latvijas Republikā (norāda izglītības dokumentus, profesionālās kvalifikācijas dokumentus vai citus dokumentus, kas šīs tiesības apliecina);
* dokumenta pieprasīšanas mērķi (piem., profesionālās kvalifikācijas atzīšanai sugu un biotopu aizsardzības jomas eksperta profesijā);
* profesiju ārvalstī, kurā profesionālās darbības veikšanai nepieciešams saņemt pieprasīto dokumentu;
* institūciju, kurai nosūtāms profesionālās kvalifikācijas atzīšanai ārvalstīs nepieciešamais dokuments.

Iesniegumam pievieno:

* personu apliecinoša dokumenta kopiju;
* izglītību un profesionālo kvalifikāciju apliecinošu dokumentu vai to kopiju;
* attiecīgo dokumentu saņemšanai nepieciešamos personas rīcībā esošos dokumentus vai to kopijas.

Iesniegumu var iesniegt:

* personīgi (adrese: Baznīcas iela 7, Sigulda; e-pasts: pasts@daba.gov.lv; tālr. 67509545);
* pa pastu (adrese: Baznīcas iela 7, Sigulda, Siguldas novads, LV-2150);
* elektroniski, ar drošu elektronisko parakstu (eParakstu) parakstītus dokumentus (adrese: pasts@daba.gov.lv).

Personas iesnieguma un tam pievienoto dokumentu izskatīšanas un attiecīgā dokumenta (izziņas) izsniegšanas termiņš ir 15 dienas pēc visu dokumentu iesniegšanas, ja pieprasītā dokumenta sagatavošanai nav nepieciešams veikt papildu pārbaudi vai pieprasīt papildu ziņas no citām iestādēm. Ja nepieciešama papildu pārbaude vai jāpieprasa papildu ziņas, - pieprasīto dokumentu izsniedz 30 dienu laikā.

***10. Kur var iegūt papildu informāciju?***

Papildu informāciju par profesionālās kvalifikācijas atzīšanas procedūru var iegūt Akadēmiskās informācijas centrā, <http://www.aic.lv/portal/arvalstu-diplomu-atzisana/arvalstis-iegutas-profesionalas-kvalifikacijas-atzisana-latvija>, e-pasts: prof@aic.lv, tālr. 67225155.

Papildu informāciju par profesionālās kvalifikācijas atzīšanas tiesisko regulējumu var iegūt pie Profesionālās kvalifikācijas atzīšanas koordinatora – Izglītības un zinātnes ministrijas Politikas iniciatīvu un attīstības departamenta vecākā eksperte Inese Stūre, e-pasts: inese.sture@izm.gov.lv.

Plašāka informācija par profesionālās kvalifikācijas atzīšanu ES pieejama [Eiropas Komisijas interneta vietnē](https://ec.europa.eu/growth/single-market/services/free-movement-professionals/qualifications-recognition_en).